Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 753

1. A képzési cél A képzés célja a mezõgazdasági vízgazdálkodással összefüggõ követelményeknek a vízgazdálkodási társulatoknál, valamint meliorációs feladatokat ellátó termelõ szervezeteknél való hatékony érvényesülése, amely elsõsorban az agrár és mûszaki egyetemi vagy fõiskolai szintû szakképzettséggel rendelkezõ szakemberek magas színvonalú továbbképzésével valósítható meg. A cél továbbá, hogy a végzettek — eddigi agrár-mûszaki tevékenységük során szerzett gyakorlatukra támaszkodva — alapjaiban újszerû, a hazai és nemzetközi követelményeknek megfelelõ ismeretanyag birtokában képesek legyenek a mezõgazdaságban jelentkezõ vízgazdálkodási feladatok irányítására, az üzemeltetés szervezésére, a fejlesztésre; a vízgazdálkodási feladatok magas színvonalú ellátására, a területi vízgazdálkodási célkitûzések megvalósítására, az abban érdekeltek koordinálására a környezetvédelem és természetvédelem alapelveinek érvényesítésével. Ezen kívül elvárás, hogy a végzettek magas szinten ismerjék a mezõgazdaságot, ezen belül a mezõgazdasági vízgazdálkodást érintõ elõírásokat, a végrehajtás eszközrendszerét.

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes